Public procurement notice: Prior Information Notice Without Call For Competition
Published: 2025-05-30
Buyer: Fonden Silkeborg Svømmecenter
Country: DK
Region: DK041
Contract type: Works
CPV classification: 39370000 | 45210000: Building construction work | 45212000: Construction work for leisure buildings | 45212200 | 45212210
Submission deadline: 2028-12-01

Technical requirements: Fonden Silkeborg Svømmecenter står overfor at skulle opføre et nyt og moderne svømmecenter i Silkeborg, og indkalder hermed til markedsdialog med interesserede totalentreprenører. 

Det nye svømmecenter med tilhørende udearealer er beliggende i det område, som benævnes Søholt, i det nordlige Silkeborg. 
Søholt er et stort, rekreativt område tæt på centrum af Silkeborg, der omfatter fodboldstadion, håndboldstadion, atletikstadion, opvisningshaller, skaterpark og adskillige andre faciliteter og foreningsaktiviteter. Silkeborg Kommune har udviklet en ambitiøs helhedsplan for området, der tager sigte på at bringe endnu flere idrætsgrene og faciliteter til området, samtidig med at der sikres sammenhængskraft, samhørighed og synergi mellem områdets mange aktører. 

Svømmecenteret er det første nybyggeri, som skal opføres i forbindelse med videreudviklingen af Søholt. Der er tale om et svømmecenter til både konkurrence-, undervisnings- og kommerciel brug. Svømmecenterets funktioner og faciliteter skal således kunne opfylde en bred vifte af behov og ønsker fra mange forskellige kategorier af brugere, herunder elitesvømmere, motionssvømmere, begyndersvømmere, familier og unge, der vil lege eller slappe af med wellness, personer med behov for genoptræning osv

Fonden ønsker ligeledes at arbejde ud fra en model med tidlig inddragelse med inspiration fra den anerkendte finske alliancingmodel og den britiske PPC2000-model. Se nedenfor omkring den uddybende beskrivelse.

Markedsdialogens formål er at opnå viden om hvad markedet kan tilbyde af muligheder og løsninger, og samle de modtagne input sammen til et endeligt valg af udbudsform.


Uddybende beskrivelse:

Denne forhåndsmeddelelse igangsætter ikke udbudsforretningen.

Fonden Silkeborg Svømmecenter står over for en spændende og ambitiøs opgave: at etablere et nyt, tidssvarende og attraktivt svømmecenter i Silkeborg. Projektet skal ikke blot resultere i moderne fysiske faciliteter, men også fungere som et løft til lokalområdet – socialt, sundhedsmæssigt og kulturelt. Etableringen af svømmecenteret skal ses som en investering i fremtiden, hvor både børn, unge, voksne og ældre får adgang til professionelle og inspirerende rammer for bevægelse, træning, fritid og fællesskab.

Fondens overordnede formål er klart defineret: ”til gavn for almenheden – at opføre, udleje, drive og vedligeholde Silkeborg Svømmecenter”. Det betyder, at fonden ikke blot fungerer som bygherre, men også som langsigtet ejer og driftsherre. Fonden forpligter sig dermed til at sikre svømmecenterets bæredygtige drift og vedligeholdelse over tid, hvilket skaber en helhedsorienteret og ansvarlig tilgang til projektet.
Det kommende svømmecenter forventes at blive et centralt samlingspunkt i Silkeborg – et sted hvor foreningsliv, skoleundervisning, motionssvømning, rehabilitering og leg kan forenes i ét samlet hus. Projektet skal tænkes med stor omtanke for både funktionalitet, arkitektur og brugervenlighed. Faciliteterne skal understøtte forskellige behov – fra konkurrencesvømning og undervisning til familieaktiviteter og wellness – alt sammen med fokus på høj kvalitet, tilgængelighed og fleksibilitet.

Svømmecenteret skal være en ramme, hvor både idrætslige ambitioner og almindelig hverdagsmotion kan udfolde sig i inspirerende omgivelser, og hvor samarbejde med lokale aktører som skoler, foreninger og sociale tilbud bliver en integreret del af driften.

I udviklingen og gennemførelsen af projektet ønsker Fonden at arbejde ud fra en model med tidlig inddragelse, inspireret af den finske alliancingmodel og den britiske PPC2000-model med fokus på Early Contractor Involvement. Disse modeller bygger på tidlig inddragelse, tillidsbaseret samarbejde og fælles målsætninger mellem bygherre, bygherrens rådgivere, totalentreprenøren og dennes rådgivere. Det vil indebære et fælles set-up, hvor parterne arbejder tæt sammen mod det fælles mål at opføre det bedst mulige svømmecenter inden for det budget og den tidsmæssige ramme, der er givet. 

Fonden har dog ikke fastlagt sig på en endelig samarbejdsform, og andre modeller kan også være relevante. I så fald opfordres entreprenørerne til at fremlægge samarbejdsformen med tilhørende fordele og ulemper.

Der etableres en fælles projektledelse, hvor langt de fleste beslutninger med betydning for projektets fremdrift og kvalitet træffes i fællesskab. Aftalen mellem parterne forventes at være todelt: I projekteringsfasen arbejdes der iterativt og struktureret ud fra en fælles gatewaymodel med fokus på at finde den bedst mulige løsning inden for de givne rammer. I denne fase honoreres påtænkes entreprenøren efter medgået tid. Når projektet går over i udførelsesfasen, ændres afregningsformen til betaling efter påløbne udgifter samt et tillæg (fortjeneste), hvor udbetalingen af tillægget afhænger af projektets performance på en række udvalgte parametre.

Denne samarbejdsstruktur skal således sikre en høj grad af fleksibilitet, fælles ansvar og et stærkt fokus på fælles løsninger. Som en del af dette samarbejde vil entreprenørens personale deltage i workshops og uddannelsesforløb, der understøtter og styrker den samarbejdende tilgang gennem hele projektets forløb.

Fonden ønsker blandt andet at drøfte rammer for ovenstående, således at der skabes en markedskonform tilgang til en kollaborativ model.

Ved spørgsmål til selve markedsdialogen eller denne vejledende forhåndsmeddelelse kan der rettes henvendelse til:

Ivan Smedegaard Meic
Partner, IK Udbudsrådgivning ApS

Kontaktoplysninger fremgår ovenfor
Møderne vil finde sted ultimo juni og primo juli 2025 mellem 09.00 og 16.00. Den nærmere mødeplan vil blive fremsendt til de relevante deltagere.
Hvis deltagelse i et møde har interesse, bedes henvendelse ske via udbudssystemet ETHICS, senest den fredag d. 13. juni 2025, kl. 10:0, med en tilkendegivelse af interesse i at deltage, herunder om der er en bestemt dag som foretrækkes til dialogmødet. Totalentreprenøren bedes ligeledes oplyse en kontaktperson for efterfølgende dialog.

Fonden vil derefter fremsende dialogmateriale til forberedelse for markedsdialogen

--

Fonden Silkeborg Svømmecenter forbeholder sig retten til at begrænse antallet af deltagere i markedsdialogen. I tilfælde af behov for begrænsning i deltagelse, vil Fonden Silkeborg Svømmecenter begrænse antallet af deltagere baseret på saglige kriterier, hvor ønskes den bedste sammensætning i relation til virksomhedsstørrelse, geografisk placering og forretningsområde. 

Der foreligger endnu ikke en beslutning om dato for offentliggørelse af udbudsbekendtgørelse. Datoen angivet er således udelukkende vejledende.


Winner: Mercell Holding ASA